PMIndiaData/PMIndiaSum huggingface dataset:
প্রধান মন্ত্রী, শ্রী নরেন্দ্র মোদীনা এস.সি.ও. সম্মিৎতা পীখিবা ৱারোলগী মনিপুরিদা হন্দোকপা

এক্সিলেন্সীশিং, ঐহাক্না রাস্ত্রপতি মির্জিয়োয়েবপু হন্দক চহি অসিগী শিংননিংঙাই ওইরবা মালেমগী অমসুং রিজনেল এনভাইরোনমেন্ত অসিদা এস.সি.ও.বু মতীক চানা লুচিংবীবগীদমক পুকচেল শেংনা থাগৎচরি। ঙসিদি, মালেম পুম্বনা লাইচৎকী মতুংদা শেন্মিৎলোন হঞ্জিল্লক্নবা হোৎনরিঙৈ চৈরক অসিদা এস.সি.ও.গী থৌদাং অসি য়াম্না মরু ওইরক্লি। এস.সি.ও. মেম্বর ওইরিবা লৈবাকশিংনা মালেমগী জি.দি.পি.গী চাদা ৩০ শরুক তম্লি, অমসুং মালেমগী মীওই চাদা ৪০দি এস.সি.ও. লৈবাকশিংদা হিংলি। ভারতনা এস.সি.ও. মেম্বরশিংগী মরক্তা হেন্না চাউবা মতেং অমসুং অমগা অমগা থাজনবদা শৌগৎলি। লাইচৎ অমসুং য়ুক্রেনগী লাংফম অসিনা মালেমগী সপ্লাই চেন্দা অকাইবা কয়া অমা থোকহল্লে, মসিনা মরম ওইদুনা মালেম পুম্বসিনা মমাংদা অমুক্তা থেংনখিদ্রিবা এনর্জী অমসুং চীঞ্জাক্কী লাংফম অমা মাইয়োক্নরি। এস.সি.ও.না থাজবা য়াবা, মপাঙ্গল কনবা অমসুং মায়কৈ য়াম্বা সপ্লাই চেন অমা ঐখোয়গী লমদমসিদা শাগৎনবা হোৎনগদবনি। মসিদা হেন্না শম্নবা চঙগনি মসিগী মথক্তা, ঐখোয় খুদিংমক্না অমগা অমগা ফাওদোক ফাওজিন তৌনবগী মপুং ওইবা হক লান্থোক্নগদবনি। এক্সিলেন্সীশিং, ঐখোয়না ভারতপু মেন্যুফেকচরিং হব অমা ওইহন্নবা হোৎনবগী লম্বী হেন্না খুমাং চাউশিল্লক্লি। ভারতকী নহা ওইরিবা অমসুং হৈ শিংলবা ৱার্কফোর্সনা ঐখোয়বু মহৌশাদগী চাংদম্নবদা নোপতবা লৈবাক ওইহল্লক্লি। ভারতকী শেন্মিৎলোন অসি চহি অসিদা চাদা ৭.৫ য়ৌনা চাউখৎকনি হায়না পারি, মসি মালেমদা খ্বাইদগী চাউবা শেন্মিৎলোন ওইগদৌরিবনি। ঐখোয়গী মীয়ামগী খনবা চাউখৎপগী মোদেলদা তেক্নোলোজী নীংথিনা শীজিন্ননবা মীৎয়েংসু থম্লি। ঐখোয়না সেক্তর খুদিংমক্তা ইন্নোভেসন শৌগৎলি। ঙসিদি, ভারত্তা ঙসিদি স্তার্তঅপ ৭০,০০০ হেন্না অমসুং য়ুনিকোর্ন ১০০দগী হেন্না লৈরে। ঐখোয়গী খঙজ-হৈজবশিং অসি অতোপ্পা এস.সি.ও. মেম্বরশিংদসু কান্নগনি হায়না লৌজৈ। মসিগীদমক, ঐখোয়না এস.সি.ও. মেম্বর ওইরিবা লৈবাকশিংগা স্তার্ত-অপ অমসুং ইন্নোভেসনগী ওইবা অনৌবা অখন্নবা ৱার্কিং গ্রুপ অমা শাগৎতুনা ঐখোয়গী খঙজ-হৈজবশিং লান্ননবা শেম শারে। এক্সিলেন্সীশিং, ঙসিদি মালেম অসিনা অতোপ্পা মরুওইবা শিংনবা অমসু মাইয়োক্নরি – অমসুং মদুদি ঐখোয়গী প্রজাশিংগী ফুদ সেক্যুরিতী পীবা হায়সিনি। সমশ্যা অসিগী ওইথোকপা য়াবা পাম্বৈ অমা হায়রবদি মিল্লেৎ পুথোকপা অমসুং শীজিন্নবা হায়বসিনি। মিল্লেৎশিং অসি য়াম্না ফবা চীঞ্জাক অমা ওইবতা নত্তনা চহি লিশিং কয়াদগী এস.সি.ও. লৈবাকশিংদতা নত্তনা মালেমগী মফম কয়াদা হৌদুনা লাক্লি, অমসুং মসি মহৌশাদগী শীজিন্নরকপা, মচি ওইবা অমসুং মমল তাবা চীঞ্জাক্কী লাংফম অসিবু কোকহনবা ঙম্বা অমসু ওইগনি। ২০২৩গী চহি অসিবু য়ু.এন. ইন্তর্নেসনেল য়র ওব মিল্লেৎস হায়না পাঙথোক্কনি। ঐখোয়না এস.সি.ও.গী মখাদা 'মিল্লেৎ ফুদ ফেস্তিভেল' অমা শীন্নবা খন্নগদবনি। ভারত অসি ঙসিদি মেদিকেল অমসুং ৱেলনেস তুরিজমদা মালেমগী ওইনা খ্বাইদগী পাম্নবা মফম অমা ওইরে। দব্ল্যু.ঐচ.ও. গ্লোবেল সেন্তর ফোর ত্রেদিসনেল মেদিসিনসু এপ্রিল ২০২২দা গুজরাত্তা হৌদোকখ্রে। মসিনা দব্ল্যু.ঐচ.ও.গী অহানবা অমসুং অমত্তা ঙাইরবা ত্রেদিসনেল মেদিসিনগী গ্লোবেল সেন্তর ওইগনি। ঐখোয়না এস.সি.ও. লৈবাকশিংগী মরক্তা মহৌশাগী ওইবা হিদাকশিংদা মতেং পাংনবা হেনগৎহনগদবনি। মসিগীদমক, ভারতনা অনৌবা এস.সি.ও. ৱার্কিং গ্রুপ অমা ত্রেদিসনেল মেদিসিনগী মতাংদা শেম্নবা হোৎনগনি। ঐহাক্কী ৱারোল লোইশিনজদ্রিঙৈদা, ঐহাক্না রাস্ত্রপতি মির্জিয়োয়েবপু ঙসিগী মীফম অসিবু নীংথিনা শীনবীবগীদমক অমসুং নুংঙাই য়াইফনা তরাম্না ওকপীবগীদমক অমুক্কা থাগৎচরি। পুম্নমকপু থাগৎচরি! খঙহঞ্জবা – মসি প্রধান মন্ত্রীগী ৱারোল অদুবু চাউরাক্না হন্দোকচবনি। অশেংবা ৱারোলদি হিন্দিদা পীখি।
মন্ত্রীমন্দলনা নই দিল্লীগী নজফগরদা ফমুং ১০০ লৈবা জেনরেল হোস্পিতাল অমা শাবা অমসুং মথৌ পাংথোকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা নই দিল্লীগী নজফগরগী রুরেল হেল্থ ত্রেনিং সেন্তর (আর.ঐচ.তি.সি.)দা চাউরাক্না লুপা কোতি ৯৫ রোম চংগদবা ফমুং ১০০ লৈবা জেনরেল হোস্পিতাল শাবা অঅসুং মদুগী মথৌ পাংথোকপদা অয়াবা পীখ্রে। প্রোজেক্ত অসি চহি অনিগী মমাংদা নজফগরগী অকোইবদা লৈবা খুঙ্গং ৭৩দা তারিবা মী মশিং লাখ ১৩.৬৫দা হকশেলগী খুদোংচাবশিং ফংহন্নবা ফমুং ১০০ লৈবা হোস্পিতাল শানবগীদমক মীতমখি। হোস্পিতাল অসিদা ব্লদ বেঙ্ক, দাইগ্নোস্তিক সর্বিসশিং, অমসুং তোঙানবা আউৎ পেসিয়েন্ত দিপার্মেন্ত (ও.পি.দি.) য়াওনা ওব্সতেত্রিক্স অমসুং গায়নীকোলোজী, পেদিয়েত্রিক্স অমসুং সর্জরীদা মরু ওইবা ক্লিনিকেল সর্বিস মরি ফংহনগনি। মদুগী মনুংদা জেনরেল মেদিসিন, সর্জরী, দেন্তেল, ই.এন.তি., ওপথালমোলোজী, ওদিওমেত্রী অমসুং পেদিয়েত্রিক ক্যের ও.পি.দি.গীদমক দাক্তর ৩০, নর্স ৪০ অমসুং ৫০দগী হেনবা এলাইদ অমসুং হেল্থক্যের স্তাফশিং লৈগনি। হোস্পিতাল অসিদগী মফম অসিগী মীওইশিং মরু ওইনা নুপী অমসুং অঙাংশিংগুম্বা খুদোংচাবা ফংবা ৱাৎলবশিংগীদমক হকশেলগী খুদোংচাবা ফংহনবা ঙমলগনি। মসিনা লমদম অসোমদা মীয়ামদা অঙাং অমসুং মীরোনবীশিংগী ঙকশেলগী থবকশিং, ত্রাউমা সর্বিসশিং অমসুং বেসিক প্রাইমরী দাইগ্নোস্তিক, থেরাপেতিক, প্রিভেন্তিব অমসুং ক্যুরেতিব সর্বিসশিং ফংহল্লগনি। হোস্পিতাল অসিগী বিভাগ খুদিংমক অমসুং মথৌ তারিবা হ্যুমেন রিসোর্সশিংগা লোইননা মে ২০২০ ফাওবগী মনুংদা মপুং ফানা থবক পাইখৎপা হৌবগী পান্দম থম্লি।
প্রধান মন্ত্রীনা ফেন অমগী ভিদিও উৎখ্রে

অহমেদবাদ মেত্রো প্রোজেক ফেজ-১ শঙ্গাবা থৌরমদা প্রধান মন্ত্রীনা পীখিবা ৱারোলগী ক্লিপ্পিংশিং য়াওবা ফেন অমগী ত্বিৎ অমা প্রধান মন্ত্রী শ্রী নরেন্দ্র মোদীনা উৎখ্রে। বন্দে ভারত এক্সপ্রেস তোংবদা মহাক্না থেংনখিবশিংগী মতাংদা প্রধান মন্ত্রীনা ৱা ঙাংবা অদু ভিদিও অদুদা উবা ফংখি। ফেন অমগী ত্বিৎ পল্লদুনা, প্রধান মন্ত্রীনা ত্বিৎ তৌখি: “লম্বী-থোঙগী ফিবম ফগৎলে, লম্বী-থোঙ ফবা হায়বসি নুংঙাই-য়াইফবনি”
পি.এম.না ওক্তোবর ২১দা কেদরনাথ অমসুং বদ্রিনাথতা চৎকনি

প্রধান মন্ত্রী শ্রী নরেন্দ্র মোদী ওক্তোবর ২১দা উত্তরাখন্দদা চৎকদৌরি‍। কেদরনাথতা অয়ুক পুং ৮::৩০ রোম তারকপা মতমদা, মহাক্না শ্রী কেদরনাথ লাইশঙদা দর্শন অমসুং পুজা পাঙথোক্কনি‍। অয়ুক পুং ৯লোম তাবা মতমদা, প্রধান মন্ত্রীনা কেদরনাথ রোপৱে প্রোজেক্তকী উরেপ উয়ুং তমগনি‍। তুংদা, মহাক্না আদি গুরু শঙ্করঅচার্য় সমাধী স্থলদা চৎকনি‍। অয়ুক পুং ৯:২৫রোম তাবা মতমদা, প্রধান মন্ত্রীনা মন্দাকিনী অস্থপথ অমসুং সরস্বতী অস্থপথ শেমগৎ শাগৎপগী থবক্কী ফীভম য়েংশিনগনি‍। তুংদা, প্রধান মন্ত্রীনা বদ্রিনাথ চত্তুনা মফমদুদা অয়ুক পুং ১১:৩০রোম তারকপদা প্রধান মন্ত্রীনা শ্রী বদ্রিনাথ লাইশঙদা দর্শন অমসুং পুজা পাঙথোক্কনি‍। নুমিৎয়ুংবা পুং ১২ তারকপা মতমদা, মহাক্না রিভরফ্রন্ত শেমগৎপগী থবক্কী ফীভম য়েংশিনগনি, তুংদা নুংথিল পুং ১২:৩০ তাবা মতমদা মনা খুঙ্গঙদা লম্বী অমসুং রোপৱে প্রোজেক্তকী উরেপ উয়ুং তমগনি‍। তুংদা, নুংথিল পুং ২রোম তারকপদা, এরাইভেল প্লাজা অমসুং পাৎ শেমগৎ শাগৎপগী থবক্কী ফীভম মহাক্না য়েংশিনগনি‍। কেদরনাথকী রোপৱে অসি কিলোমিতর ৯.৭লোম শাংই অমদি গৌরিকুন্দবু কেদরনাথকা শম্নহন্দুনা চৎপদা চঙবা মতম পুং ৬-৭তগী শুপ্নতগী মিনৎ ৩০রোমদা হন্থহনগনি‍। হেমকুন্দ রোপৱেনা গোবিন্দঘাৎকা হেমকুন্দ হাহিবকা শম্নহনগনি‍। মসি কিলোমিতর ১২.৪রোম শাংগনি অমদি চৎপদা চঙবা মতম নোংমদগী শুপ্নতগী মিনৎ ৪৫রোমদা হন্থহনগনি‍। রোপৱে অসিনা ভেলী ওফ ফ্লৱার্স নেস্নেল পার্ক্কী চঙফম ওইরিবা ঘঙ্গারিয়াগসু শম্নহনগনি‍। লুপা করোর ২৪৩০রোম চঙনা শেমগৎকদবা রোপৱেশিং অসি সেফ, সিক্যুর অমদি স্তেবল ওইবা ত্রান্সপোর্তকী খুদোংচাবা পীগদবা অকোয়বগী ফীভমদা কায়হল্লোইদবা চত্থোক চৎশিনগী পাম্বৈ অমনি‍। হায়রিবা অচৌবা ইনফ্রাস্ত্রকচর শেমগৎলিবা অসিনা রিলিজিয়স তুরিজমদা ইনোৎ অমা হাপ্তুনা লমদমসিদা শেন্মিৎলোন চাওখৎপদা মতেং ওইগনি অমদি থবক পীনবগী খুদোংচাবা কয়াসু শেম্লক্কনি‍। মহাক্কী খোঙচৎ মনুংদা লুপা করোর ১০০০রোমগী ওইগদবা লম্বী পাকথোকপগী প্রোজেক্তশিংগী উরেপ উয়ুংসু তম্লমগনি‍। মনাদগী মনা পাস (এন.ঐজ. ০৭) অমসুং জোসিমথতগী মলারি (এন.ঐচ. ১০৭বি) হায়রিবা লম্বী পাকথোকপগী প্রোজেক্ত অনিসিনা ঐখোয়গী ঙমখৈগী মফমদা লাস্ত মাইল ওল ৱেদর রোদ কন্নেক্তিভিতী ফংহন্নবগী খোঙথাঙ অমা ওইরগনি‍। কন্নেক্তিভিতী ফগৎহনবতা নত্তনা, প্রোজেক্তশিং অসিনা স্ত্রেতেজিক ওইবা মীৎয়েঙদগীসু কান্নবা ওইরক্কনি‍। কেদরনাথ অমসুং বদ্রিনাথ অসি খ্বাইদগী মরুওইবা হিন্দু লাইশঙশিংগী মনুং চল্লি‍। মফম অসি শেংলবা সিখকী লাই খুরুম্ফম – হেমকুন্দ সাহিবকীদমকসু খঙনৈ‍। পায়খৎলিবা কন্নেক্তিভিতী প্রোজেক্তশিং অসিনা লাইনিংগা মরী লৈনবা মফমশিংদা চত্থোক চৎশিন তৌবা লায়হন্নবা অমদি তঙাই ফদনা চঙদবা য়াদ্রবা মচাক মথুমশিংগী ফীভম ফগৎহন্নবগী প্রধান মন্ত্রীগী খোঙফম উৎলি‍।
মন্ত্রীমন্দলনা মোস্কোদা ইসরো তেক্নিকেল লাইজন য়ুনিৎ অয়াবা পীখ্রে।

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রুসিয়াগী মোস্কোদা ইসরো তেক্নিকেল লাইজন য়ুনিৎ (আই.তি.এল.য়ু.) লিংখৎপদা অয়াবা পীখ্রে। চাগা চাদিং খঙহনবা: চহীগী ওইনা চাউরাক্না লুপা কোতি ১.৫০গী চহীগী চাদিং অমা রুসিয়াগী মোস্কোদা থমগদৌরিবা আই.তি.এল.য়ু.দা তলব, ওফিসকী চাদিংশিং, রেন্ত, তেক্সশিংনচিংবদা শিজিন্নগনি। ৱারোল: মোস্কোদা লৈগদৌরিবা ইসরো তেক্নিকেল লাইজন য়ুনিৎ (আই.তি.এল.য়ু.) অসিনা ইসরোগী প্রোগ্রাম তৌরবা তার্গেৎশিংগী রিয়েলাইজেসনগীদমক রুসিয়া অমসুং য়ুম্লোন্নবা লৈবাকশিংগা লোইননা হিরমশিং খাইদোকপদা মতম চানা মরক থৎনবগীদমক মতিক চাবা তেক্নিকেল কোওর্দিনেসন ফংহল্লগনি। ইসরোদগী আই.তি.এল.য়ু.দা থবক শিন্নগদৌরিবা লাইজন ওফিসরনা মরী লৈনবা লৈবাকশিংদা রিসর্স তৌরিবশিং, সরকারগী এজেন্সীশিং অমসুং ইন্দস্ত্রীশিংগা লোইননা মখোয়গা ফম্মিন্নদুনা ৱারী শান্নবদগী ফংলকপা মহয় অমসুং তেক্নোলোজী অমদি দিবেলপমেন্তশিংগী মতাংদা তেক্নিকেল ইনফোর্মেসন ফংহনগনি। কান্নবশিং: ইসরোনা নাকল অনিগী ওইবা কান্নগদবা মহয়গীদমক রুসিয়া অমসুং য়ুমলোন্নবা লৈবাকশিংদা স্পেস এজেন্সীশিং/ইন্দস্ত্রীশিংগা লোইননা পুন্না থবক তৌবা ঙমহল্লগনি। ইসরোগী গগনয়ান প্রোগ্রাম্না মরুওইবা তেক্নোলোজীশিং অমসুং অখন্নবা খুদোংচাবা খরা দিবেলপ তৌবা দরকার ওইরি, মদু স্পেসতা হিংদুনা লৈনবা মথৌ তাই। গগনয়ান হ্যুমেন স্পেস প্রোগ্রাম পাংথোক্নবা লেপখিবা মতম ওগস্ত ১৫,২০২২ অদু য়েংলগা, স্পেসকী লমদা মখোয়গী তেক্নিকেল কেপেবিলিতীশিং হান্ননা উৎতুনা লৈরবা ইন্তর্নেস্নেল স্পেস এজেন্সীদগী তেক্নিকেল কোওপরেসন ফংবা অসি দরকার ওই। রুসিয়া, স্পেসতা লাপনা লৈবা লৈবাক অমা ওইবনা তোঙান তোঙানবা লমশিংদা রুসিয়াগা লোইননা চৎমিন্ননবা মিৎয়েং থম্লি। থেংনরিবা: লাইজন ওফিসরশিংনা মরী লৈনবা লৈবাকশিংদা রিসর্স তৌরিবশিং, সরকারগী এজেন্সীশিং অমসুং ইন্দস্ত্রীশিংগা লোইননা মখোয়গা ফম্মিন্নদুনা ৱারী শান্নবদগী ফংলকপা মহৈ অমসুং তেক্নোলোজী অমদি দিবেলপমেন্তশিংগী মতাংদা তেক্নিকেল ইনফোর্মেসন ফংহনগনি। মখোয়না স্পেস তেক্নোলোজীদা তেংবাং পীননবা হৌজিক চত্থরিবা লৈবাক অনিগী প্রোগ্রামশিংদসু মতেং পাংগনি। য়ুম্ফম: দিপার্তমেন্ত ওফ স্পেসনা ইসরো তেক্নিকেল লাইজন য়ুনিৎ (আই.তি.এল.য়ু.) হায়না মিংথোনবা তেক্নিকেল লাইজন য়ুনিৎশিং অমেরিকা অমসুং য়ুরোপতা লৈরিবা সরকার অমসুং স্পেস এজেন্সীশিংগা লোইননা থবক তৌমিন্ননবা পান্দমগা লোইননা অমেরিকাগী ৱাশিংতন অমসুং ফ্রান্সকী পেরিসতা লিংখৎখি। স্পেসকী য়ুগ হৌরকপদগী ভারত অমসুং রুসিয়াগী মরক্তা স্পেস কোওপরেসন অসি মরুওইবা লিঙ্ক অমা ওইরি। রুসিয়াগা লোইননা তেংবাং পীনবদগী হেন্দোক্তুনা ভারতনা মসিগী স্পেস কোওপরেসন অসি রুসিয়াগা নক্নবা লৈবাকশিংগা লোইননা হেন্না পাকথোক চাউথোক্লি।
মন্ত্রীমন্দলনা অতৈ শোৎথহৌরবা কাংলুপশিংগী সব-কেতেগোরাইজেসন তৌবগা মরি লৈনবা ৱাফম য়েংশিন্নবা শেমখিবা কমিসনগী মতম শাংদোকহন্নবা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা অতৈ শোৎথহৌরবা কাংলুপশিং (ওবিসি)গী সব-কেতেগোরাইজেসন তৌবগা মরি লৈনবা ৱাফম য়েংশিন্নবা শেমখিবা কমিসনগী মতম শাংদোকহন্নবা অয়াবা পীখ্রে। কমিসনগী মতম চয়োল ১২, হায়বদি এপ্রিল ০২, ২০১৮ ফাওবা শাংদোকখ্রে। মতম শাংদোকহনবা অসিনা কমিসন্না তোঙান তোঙানবা স্তেকহোল্দরশিংগা ৱারি শান্নরবা মতুংদা অতৈ ওবিসিশিংগী সব-কেতেগোরাইজেসন তৌবগী ৱাফমদা মপুং ফাবা রিপোর্ত পীশিনবদা মতেং ওইরগনি। কমিসন অসি সংবিধানগী আর্তিকল ৩৪০গী মখাদা রাষ্ট্রপতিগী অয়াবা মতুং ইন্না ওক্তোবর ০২, ২০১৭তা শেমখিবনি। মতম অদুদা মসি লেপ্নখি মদুদি মসি চিয়রপার্সন্না থবক পাইরবা চয়োল ১২গী মতুংদা মাগী রিপোর্ত পীগদবনি। য়ুম্ফমঃ জস্তিস (থবক্তগী পোৎথরবী) শ্রীমতী জী. রোহিণীগী লুচীং মখাদা কমিসন্না ওক্তোবর ১১, ২০১৭তা মাগী থবক হৌখি। মতম অদুদগী হৌজিক ফাওবা কমিসন্না ওবিসিগী রিজার্বেসন লৈবা রাজ্য/য়ুতি পুম্নমক্কা লোইননা ৱারি শান্নদুনা লাক্লি। কমিসন্না হৌখিবা চহি অহুমগী মতম অসিদা অৱাংবা থাক্কী মহৈ-মশিংদা ওবিসিশিংগী মিং চনবগী মতাংদা অৱাংবা থাক্কী মহৈ তমফমশঙ ১৯৭কী দেতা তানখি। কমিসন্না সরকরগী বিভাগশিং, পাব্লিক সেক্তর বেঙ্কশিং, শেল-থুমগী লুপশিং অমসুং সিপিএসইশিংগী সরকারগী থবক্তা ওবিসিশিংগী থবক্কা মরি লৈনবা দেতাসু তানখি। মসিগী মখাদা ওবিসিশিংগী কেন্দ্রগী লিস্তা য়াওবা কাস্ত/কাংলুপশিংসু য়াওরি। পাক-শন্না রিপোর্ত শেম-শাননবা থবক অসিদা য়াওবা দেতাশিংগী মখল য়াম্বা অমসুং মখোয়বু নৈনবদা চংগদবা মতম অদুগী য়েংদুনা কমিসন্না মখোয়গী মতম চয়োল ১২ শাংদোকপীনবা হায়জরকখি।
পি.এম.না পারসীগী চহি হৌবা নুমিৎনা লাকপদা মীয়ামদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা পারসীগী চহি হৌবা নুমিৎনা লাকপদা মীয়ামদা য়াইফ-পাউজেল পীখ্রে। ত্বিত অমদা প্রধান মন্ত্রীনা হায়খি; “পারসীগী চহি হৌবা নুমিৎনা লাকপদা য়াইফ-পাউজেল পীজরি। অনৌবা চহি অসি নুংঙাইবা, চাউখৎপা অমসুং অনা-অয়েক য়াওদবা ওইরসনু। নবরোজ মুবারক!”
পি.এম.না ক্রিকেত্তা মায় পাকখ্রবা অমসুং ভেক্সিনগী মশক থোক্না মফম অমা য়ৌবা ঙমখিবা ভারতকী তীম অনিমকপু থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা ভারতনা মশক থোক্না ভেক্সিনেসন দ্রাইবতা মায় পাকখ্রবা অমসুং ক্রিকেতকী লমদসু মায় পাকখ্রবা তীম অনিবু থাগৎপা ফোংদোকখ্রে। ঙসিশু, ভারতনা অমুক হন্না নুমিৎ ১১নিগী মনুংদা অহুমলক শুবা ওইনা দোজ কোতি ১ হেন্না কাপখ্রে। ওবেলদা ঙসি ভারতনা ক্রিকেত্তা পুৱারী ওইনা রেজিস্তর তৌখ্রে প্রধান মন্ত্রীনা ত্বীত তৌখি: “ভেক্সিনেসন্না মাংলোম চংবদা অমসুং ক্রিকেত পিতচতা য়াইফরবা (অমুক হন্না) নুমিৎ অমা ওইরে। মতম পুম্বদা #TeamIndiaনা মায় পাক্লি! #SabkoVaccineMuftVaccine”
‘মন কী বাত ২.০’গী ৯শুবা তাঙ্কক্কী প্রধান মন্ত্রীগী ৱারোল

‘মন কী বাত ২.০’গী ৯শুবা তাঙ্কক্তা ৱা ঙাংলদুনা প্রধান মন্ত্রী শ্রী নরেন্দ্র মোদীনা হায়খ্রে মদুদি ঐখোয়গী লৈবাক অসিগী মহৌশাদগী চৎনরকপা থোইদোক হেন্দোকপা লৈজরি। থৱাই পানবশিংবু নুংশিবা, মহৌশাবু নুংশিবনচিংবা মহৈদগী মশিংদগী ঐখোয়গী ইপা ইপুশিংনা ঐখোয়গী লন ওইনা থম্বীরম্মি। গান্ধীনগরদা হন্দক্তা পাংথোকখিবা সি.ও.পি.-১৩ কনভেন্সন্দা থাগৎপা ফোংদোক্নখিবা মাইগ্রেতরী স্পেসিসকীদমক সস্তেনেবল হেবিতেতশিং শেমগৎনবা ভারতনা হোৎনরিবশিং অদু ফোংদোক্লদুনা প্রধান মন্ত্রীনা হায়খি, “চহী চুপ্পা ভারত মাইগ্রেতরী স্পেসিসশিং অসিগী ময়ুম ওইররিবনি। তোঙান-তোঙানবা মফমশিংদগী তোঙান-তোঙানবা উচেক মখল ৫০০ হেন্না লাকই।” মহাক্না হায়খি মদুদি লাক্কদৌরিবা চহী অহুম অসি মাইগ্রেতরী স্পেসিসতা পাংথোক্কদৌরিবা সি.ও.পি. কনভেন্সন অসি ভারতনা থৌরম মপুং ওইগনি। অসিগুম্লবা তঞ্জা অসিবু করম্না কানহনশিগে হায়বসিগী মতাংদা ইশা ইশাগী সজেসন থাবিরকউ। মহাক্না মেঘালায়াদা ফংবা অতাংবা ঙাগী স্পেসিস অমগী মতাংদসু পনখি। মহাক্না হায়খি, “ঐখোয়গী অকোইবদা অসিগুম্লবা অঙকপা কয়া অমা পুথোক্তনা লৈরি। অঙকপশিং অসিবু থিজিন্ননবা কন্না হোৎনবা অমা চংই।” তামিলগী অথোইবা কবিয়া অভাইয়ারগী ৱাফম থমখি “কত্তাত কেমাভুন কাল্লাদারু উদগাদভু, কাদ্দাত কামিয়ান অদভা কাল্লাদার ওলাদু।” মসিনা হায়রিবদি, ঐখোয়না খংলিবা অসিদি লৈঙোই খুবাম অমখক্তনি, ঐখোয়না খংদ্রিবা অসিদি তাইবং মালংপান অসিগা চপ মান্নৈ। ঐখোয়গী লৈবাক অসিগী মতাংদসু অসুম্না ওইরিবনি। ঐখোয়না খংলিবা অসিগী মতিক ৱাৎপনা হেল্লিবনি। ঐখোয়গী বাইওদাইবর্সিতী অসিসু মীওইবা খুন্নাইগীদমক্তদি অঙকপা পুক্কৈনি। মসিবু ঐখোয়না তাশিন খোমজিনবীগদবনি, ঙাকপী শেনবিগদবনি অদুগা এক্সপ্লোরসু তৌবিগদবনি।
ফিফা য়ু-১৭ ৱার্ল্দ কপতা শরুক য়ারিবা তিম পুম্নমকপু প্রধানমন্ত্রীনা তরাম্না ওকখ্রে অমসুং য়াইফ পাওজেল পিখ্রে

ফিফা য়ু-১৭ ৱার্ল্দ কপতা শরুক য়ারিবা তিম পুম্নমকপু প্রধানমন্ত্রী শ্রী নরেন্দ্র মোদীনা তরাম্না ওকখ্রে অমসুং য়াইফ পাওজেল পিখ্রে । প্রধানমন্ত্রীনা হায়খি,”ফিফা য়ু-১৭ ৱার্ল্দ কপতা শরুক য়ারিবা তিম পুম্নমকপু তরাম্না ওকচরি অমসুং য়াইফ পাওজেল পিজরি । ফিফা য়ু-১৭ ৱার্ল্দ কপ অসি ফতবোল পামজবশিংগীদমক্তা ত্রিত অমা ওইরগনি বায়বা ঐহাক্না থাজৈ ।”
প্রধান মন্ত্রী হয়েং ৱেস্ত বঙ্গোলগী জলপাইগুরিদা চৎকনি

প্রধান মন্ত্রী শ্রী নরেন্দ্রা মোদী ২০১৯গী ফেব্রুৱারী ৮দা জলপাইগুরিদা চৎকনি। মফম অদুদা মহাক্না এন.ঐচ. ৩১ দিগী ফালাকাতা-সালসালাবরি সেক্সনগী লেন মরিগীদমক উরেপ উয়ুং তমগনি। মসিগী কিলোমীতর ৪১.৭ শাংবা নেস্নেল হাইৱেগী সেক্সন অসি ৱেস্ত বেঙ্গোলগী জলপাইগুরি জিলাদা লৈরি, অমদি লুপা কোতি ১৯৩৮গী মমল চংনা শেমগৎকনি। প্রোজেক্ত অসিনা সলসালাবরি অমসুং অলিপুরদ্বারদগী সিলিগুরি ফাওবগী অরাপ্পা চাওরাক্না কিলোমীতর ৫০ হন্থরগনি। নেস্নেল হাইৱে অসিনা লমদম অসিদগী কৈথেল ফাওবা চা মনা অমসুং অতোপ্পা লৌউ-শিংউবগী পোত্থোকশিং পুথোক পুশিন তৌবদা হেন্না লায়থোকহল্লগনি। কনেক্তিবিতী ফগৎহনবা অসিনা লমদম অসিদা লমকোইবগী মশিংসু হেঙ্গৎহল্লগনি। পুম্নমক অসিনা রাজ্য অসিদা সোসিও-ইকোনোমিক এক্তিবিতীদা অচৌবা ইনোৎ অমা পীরগনি, লমদম অসিগী মীওইশিংদা এমপ্লোইমেন্তকী খুদোংচাবাশিং লৈহল্লগনি। নেস্নেল হাইৱে অসি লম্বী শিজিন্নরিবশিংদা অৱা অনা লৈহন্দনবা দরকার লৈবা শেফতী ফিচর পুম্নমক য়াওগনি। নেস্নেল হাইৱেগী সেক্সন অসিদা রেলৱে ওভর ব্রিজ ৩, ফ্লাই ওভর অনি, ভেহিকুলর অন্দরপাস ৩, অচৌবা থোং ৮ অমসুং অপিকপা থোং ১৭ লৈগনি। প্রধান মন্ত্রী শ্রী নরেন্দ্র মোদীনা জলপাইগুরিদা ন্যু হাই কোর্ত সর্ক্যুইৎ বেঞ্চসু শঙ্গাগনি। জলপাইগুরিদা লৈরিবা কলকত্তা হাই কোর্তকী সর্ক্যুইৎ বেঞ্চ অসিনা নোর্থ বেঙ্গোলগী দার্জলিং, কলিমপোং, জলপাইগুরি অমসুং কুচ বিহারগী মীয়ামদা খোংজেল য়াংনা জস্তিজ ফংহল্লগনি। জিলা মরি অসিদা লৈরিবা মীওইশিংনা কলকত্তা হাই কোর্ত্তা কিলোমীতর ৬০০ চৎপগী মহুৎ কিলোমীতর ১০০ য়ৌদনা বেঞ্চ অসিদা লাক্তুনা থবক চত্থবা য়ারগনি।
প্রধান মন্ত্রীনা জুন ৬তা ফাইনান্স অমসুং কোর্পোরেত এফিয়র্স মন্ত্রালয়গী আইকোনিক ৱিক সেলেব্রেসন হৌদোক্কনি

প্রধান মন্ত্রী, শ্রী নরেন্দ্র মোদীনা জুন ৬, ২০২২গী অয়ুক্কী পুং ১০.৩০ তাবা মতমদা নই দিল্লীগী বিগ্যান ভবন্দা ফাইনান্স অমসুং কোর্পোরেত এফিয়র্স মন্ত্রালয়গী আইকোনিক ৱিক সেলেব্রেসন হৌদোক্কনি। চয়োল অসি ইং ২০২২গী জুন ৬তগী হৌদুনা ১১ ফাওবা ‘নীংতম্বগী অমৃত মহোৎসব’ (এ.কে.এ.এম.)গী শরুক অমা ওইনা নুংঙাইবা ফোংদোকপনি। প্রধান মন্ত্রীনা ক্রেদিত লিঙ্ক গভর্নমেন্ত স্কিমগী নেস্নেল পোর্তেল – জন সামর্থ পোর্তেল লোঞ্চ তৌগনি। মসিদি গভর্নমেন্তকী ক্রেদিত স্কিমশিংবু শম্নহনবা ৱান-স্তোপ দিজিতেল পোর্তেল অমনি। মসিদি লেন্দরশিংবু বেনিফিশরীশিংগা হকথেংননা শম্নহনবা অমত্তা ঙাইরবা প্লেতফোর্ম মখল অমনি। জন সামর্থ পোর্তেলগী খ্বাইদগী মরু ওইবা পান্দমদি অরাইবা অমসুং অচম্বা দিজিতেল প্রোসেসকী খুত্থাংদা তোঙানবা সেক্তরশিংদা মখোয়গা চুনবা সরকারগী কান্নবশিং পীদুনা অমসুং লমজিংদুনা মখোয়গী ইনক্লুসিব গ্রোথ অমসুং দিভেলপমেন্ত লৈহনবদা পুক্নিং থৌগৎপনি। পোর্তেল অসিনা মসিদা শম্নরবা স্কিম খুদিংগী এন্দ-তু-এন্দ কভরেজ শোইদনা পীগনি। প্রধান মন্ত্রীনা মন্ত্রালয় অনি অসিগী মমাংগী চহি ৮গী খোঙচৎ তাকপা দিজিতেল এগজিবিসন অমসু শঙ্গাগনি। প্রধান মন্ত্রীনা ₹১, ₹২, ₹৫, ₹১০ অমসুং ₹২০গী শেনয়েক্কী অখন্নবা পরিং অমসু পুথোক্কনি। মসিগী অখন্নবা পরিংগী শেনয়েক অসিনা এ.কে.এ.এম.গী লোগো য়াওগনি অমসুং মিত নীংথিনা উদবা মীওইশিংনা অরায়বা মওংদা মশক খঙবসু ঙমগনি। থৌরম অসি লৈবাক শিনবা থুংবগী মফম ৭৫দা মতম অমত্তদা শীন-লাঙগনি অমসুং মফম খুদিংগা মপুং ওইবা মফমগা ভর্চুএলগী খুত্থাংদা শম্নগনি।
প্রধান মন্ত্রীনা স্মার্ত ইন্দিয়া হেক্কাথোন্দা মহৈরোইশিংগা ৱারী শান্নখ্রে

প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সকী থোংদা স্মার্ত ইন্দিয়া হেক্কাথোনগী গ্রান্দ ফাইনেল্দা মহৈরোইশিংদা ৱা ঙাংখ্রে। মহাক্না লৈবাক অসিগী ইন্সতিত্যুৎ কয়াদা হেক্কাথোন্দা শরুক য়ারিবা মহৈরোইশিংগী কাংলুপ কয়া অমগা লোয়ননা ৱারী শান্নখি। মহৈরোইশিংগা ৱারী শান্নখিবা অদুদা এগ্রীকলচর, ফাইনান্স, মেলন্যুত্রিসন অমদি এজুকেসনগুম্বা হিরমশিং য়াওখি। মহাক্না স্মার্ত ইন্দিয়া হেক্কাথোনবু খুন্নাইগী থাক্তা খ্বাইদগী চাউবা ওপন ইনোবেসন মোদেল অমা ওইনা শুগাইনা ফোংদোকখি। ভারতকী ইকোনোমী অসি লেপ্পা লৈতনা হেঙ্গৎলক্লি অমদি ইনোবেসন্দা লৈবাক অসিনা অনৌবা মফম অমা শেমগৎলে হায়না প্রধান মন্ত্রীনা ফোংদোকখি। ঙসিদি ভারত অসি অহুমশুবা খ্বাইদগী চাউবা স্তার্ত–অপ নেসন ওইরে হায়না মহাক্না ফোংদোকখি।
প্রধান মন্ত্রীনা শেল থুম মন্ত্রী অমসুং মহাক্কী কাঙবুবু “মীয়ামগী খনবা অমসুং চাউখৎপা পুরক্কদবা বজেৎ” পুথোকপগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা হন্দক্কী চহিগী বজেৎনা চহি ১০০গী মনুংদা থোকপা খুদোংচাদবগী মরক্তা চাউখৎ-থৌরাংগী অনৌবা থাজবা অমা পুদুনা লাক্লি হায়খ্রে। “বজেৎ অসিনা শেন্মিৎলোনগী মপাঙ্গল হাপ্পগা লোয়ননা মীচম মীয়ামগী পুন্সিদা অনৌবা খুদোংচাবা কয়া শেম্লগনি”, হায়না মহাক্না ফোংদোকখি। য়ুনিয়ন বজেৎ অসিবু লোক সভাদা পুথোকখ্রবা তুংদা, প্রধান মন্ত্রীনা বজেৎ অসিদা অহেনবা ইনফ্রাস্ত্রকচর, অহেনবা ইনভেস্তমেন্ত, অহেনবা শাহৌ অমসুং অহেনবা থবক কয়া পীবগী খুদোংচাবা কয়ানা থল্লি হায়না পাউদমখি। মসিনা মখা তানা গ্রীন জোব সেক্তর অমবু হাংদোক্লগনি। বজেৎ অসিনা হৌজিক্কী মতমগী তঙাই ফদবশিংদসু মিৎয়েং চঙদুনা লৈবাক্কী হয়েংবুসু য়াইফহল্লগনি হায়না মহাক্না মখা তাখি। কিসান দ্রোন, বন্দে ভারত ত্রেন, দিজিতেল করেন্সী, বেঙ্কিংগী সেক্তরদা দিজিতেল য়ুনিৎ লৈরকপা, ৫জি. সর্বিস হৌবা, নেস্নেল হেল্থকীদমক্তা দিজিতেল ইকোসীস্তেমগী খুত্থাংদা পুন্সিগী হীরম খুদিংদা মতমগা চুনবা অমসুং তেক্নোলোজী শিজিন্ননবা হোৎনরিবা অসিনা মরম ওইরগা ঐখোয়গী নহারোল, মিদ্দল ক্লাস অমসুং দলিৎ-শোত্থরবা মীওইশিংদা কান্নবা ফংহনগনি হায়না প্রধান মন্ত্রীনা ফোংদোকখি। প্রধান মন্ত্রীনা হন্দক্কী বজেৎ অসিদা লাইরবশিংগী নুংঙাই য়াইফবগী হীরম অসিনা খ্বাইদগী মরু ওইবা ৱাফম্নি হায়না ফোংদোকখি। লাইরবা খুদিংগী পক্কা য়ুম লৈবা, তোতিদগী ঈশিং লাকপা, অমাংশঙ লৈবা, গ্যাসকী খুদোংচাবা লৈবা হায়বসি বজেৎ অসিগী পান্দম্নি। মসিগা লোয়ননা মতমগা চুনবা ইন্তর্নেত কন্নেক্তিবিতীদসু ঐখোয়না মান্নবা মিৎয়েং চঙখি। প্রধান মন্ত্রীনা হিমাচল, উত্তরাখন্দ, জম্মু অমসুং কশ্মির, অৱাং নোংপোক্কুম্বা লমদমশিং অসিগীদমক্তা লৈবাক অসিদা অহানবা ওইনা চিংগী লমদমগী স্কিম অমা হৌদোকখ্রে হায়খি। মসিগী স্কিম অসিনা চিংগী লমদমশিংদা ত্রান্সপোর্তেসন অমসুং কন্নেক্তিবিতীগী মতমগা চুনবা খুদোংচাবা কয়া লৈহল্লগনি। মীওই মিলিয়ন কয়াগী লাইনীংবগী মফম অমা ওইরিবা গঙ্গা তুরেল শেংবগী খোঙথাংগা লোয়ননা সরকারনা উত্তরাখন্দ, উত্তর প্রদেশ, বিহার, ঝার্খন্দ, নোংচুপ বেঙ্গোলগুম্বা রাজ্যশিং অসিদা গঙ্গাগী তোর্বান্দা নেচরেল ফার্মিং পাংথোকহন্নবা পুক্নিং থৌগৎকনি হায়না প্রধান মন্ত্রীনা ফোংদোকখি। মসিদি লৌমীশিংগী য়াইফ য়ুম্বালগী মরু ওইবা খোঙথাং অমনি অমসুং মসিনা ইমা গঙ্গাবু কেমিকেলশিংদগী মনীং তমহনবদসু য়াম্না তেংবাংগনি হায়না প্রধান মন্ত্রীনা মখা তাখি। বজেৎ অসিনা লৌউ-শিংউববু শেন্দোং হেন্না লৈহন্নবা অমসুং মসিদা অতোপ্পা অনৌবা খুদোংচাবা কয়া শোইদনা লৈহন্নবা পান্দম থম্লি। অনৌবা এগ্রিকলচরেল স্তার্ত-অপশিংবু পুক্নিং থৌগৎনবগীদমক্তা অখন্নবা ফন্দ লৈহনবা, নত্ত্রগা ফুদ প্রোসেসিং ইন্দস্ত্রীগী অনৌবা পেকেজ লৈহনবগুম্বা অখন্নবা খোঙথাংশিং অসিদগী লৌমীশিংগী শেন্থোক হেনগৎহনবদা য়াম্না তেংবাংগনি। এম.এস.পি.দা পোত্থোক লৈবগী খুত্থাংদগী লৌমীশিংগী বেঙ্ক একাউন্ততা লুপা করোর লাখ ২.৫ হেনবগী শেনফমশিংসু হৌজিক হকথেংননা পীরিবনি হায়না মহাক্না মখা তাখি। বজেৎ অসিদা ক্রেদিৎ গেরেন্তীদা হান্না তৌখিদবগুম্না য়াম্না হেনগৎহনবগা লোয়ননা অতোপ্পা স্কিম কয়া অমসু লাউথোকখ্রে। “ভারতকী এম.এস.এম.ই.শিংনা দিফেন্সকী কেপিতেল বজেৎকী ৬৮%বু লৈবাক্কী ইন্দস্ত্রীগীদমক্তা খাকপগী থৌওং অসিদগী চাউনা কান্নবা ফংগনি। লুপা করোর লাখ ৭ মখায়গী পব্লিক ইনভেস্তমেন্ততগী শেন্মিৎলোন্দা অনৌবা পাঙ্গল হাপ্পগা লোয়ননা অপীকপা অমসুং অতোপ্পা ইন্দস্ত্রীশিংদসু অনৌবা খুদোংচাবা কয়া পীগনি।
মন্ত্রীমন্দলনা ভারত অমসুং সাও তোম অমদি প্রিন্সিপকী মরক্তা হিদাক ওইনা শিজিন্নবা পাম্বীশিংগী লমদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং সাও তোম অমদি প্রিন্সিপকী মরক্তা হিদাক ওইনা শিজিন্নবা পাম্বীশিংগী লমদা তেংবাং পীননবা য়ানা ৱারোল চৎনহনবদা মখোয়গী ওইবা অয়াবা পীখ্রে। য়ানা ৱারোল অসি ১৪.০৩.২০১৮দা খুৎয়েক পীনখিবনি। য়ুম্ফম: ভারত অসি বাইওদাইবর্সিতীগী মতাংদা মালেম অসিদা খ্বাইদগী ইনাক খুনবা লৈবাক্নি, মসিগী এগ্রো-ক্লাইমেৎ জোন ১৫ লৈরি। লৈ শাৎপা পাম্বীগী মখল ১৭০০০-১৮০০০গী মনুংদা ৭০০০তি অয়ুরবেদ, য়ুনানী, সিদ্ধ অমসুং হোমিওপেথীগুম্বা মেদিসিনগী সিস্তেমশিংদা শিজিন্নৈ। হিদাক ওইনা শিজিন্নবা পাম্বীগী চাউরাক্না মখল ১১৭৮দি ললোন ইতিক তৌরি, মদুগী মনুংদা মখল ২৪২গী ওইনা চহিগী শিজিন্নরিবা অসি মেত্রিক তন ১০০ হেল্লি। হিদাক ওইনা শিজিন্নবা পাম্বীশিং অসি ত্রেদিস্নেল মেদিসিন অমসুং হর্বল ইন্দস্ত্রীগীদমক অচৌবা রিসোর্স বেজ অমা ওইবতা নত্তনা ভারতকী মীওইশিংগী চাউরবা শরুক অমদা হিংনবা পাম্বৈ অমসুং হেল্থ সেক্যুরিতী পীরি। সাও তোম অমসুং প্রিন্সিপতা মেদিসিন অমসুং মেদিসিনেল প্লান্ত সেক্তরগী, আয়ুস সিস্তেমগী প্রমোসন অমসুং প্রোপাগেসনগীদমক মথৌ তাবা অদু য়েংদুনা দেমোক্রেতিক রিপব্লিক ওফ সাও তোম অমসুং প্রিনসিপকী মরি লৈনবা ওথোরিতীশিংগা লোয়ননা হিদাক শিজিন্নবা পাম্বীশিংগী লমদা লৈবাকশিংগী মরক্তা তেংবাং পীননবা য়ানা চেরোল দ্রাফ তৌখি।
পি.এম.না রাস্ত্রপতি ভবন্দা দিফেন্স ইনভেস্তিচর সেরমনীদা শরুক য়াখ্রে

প্রধান মন্ত্রী, শ্রী নরেন্দ্র মোদীনা নই দিল্লীদা লৈবা রাস্ত্রপতি ভবন্দা দিফেন্স ইনভেস্তিচর সেরমনীদা শরুক য়াখ্রে। থৌরম অসিদা গেল্লেন্ত্রী এৱার্দশিং অমসুং দিস্তিংগুইশ সর্ভিস দিকোরেসনশিং পীখি। ত্বিত অমদা প্রধান মন্ত্রীনা হায়খি; “গেল্লেন্ত্রী এৱার্দশিং অমসুং দিস্তিংগুইশ সর্ভিস দিকোরেসনশিং পীবগী থৌরমদা শরুক য়াখ্রে।”
মন্ত্রীমন্দলনা কোবিদ-১৯ মেনেজ তৌনবগীদমক চহি অনি (২০২০-২১ অমসুং ২০২১-২২)গী ওইনা এম.পি.এল.এ.দি.এস. ওপরেৎ তৌদবদা অয়াবা পীখ্রে

কোবিদ-১৯ শন্দোরকপা থিংনবা সরকারনা লেপ্পা লৈতনা হোৎনরিবশিংগী শরুক অমা ওইনা প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা চহি অনি (২০২০-২১ অমসুং ২০২১-২২)গী ওইনা মেম্বর্স ওফ পার্লিয়ামেন্ত লোকেল এরিয়া দিবেলপমেন্ত স্কিম (এম.পি.এল.এ.দি.এস.) ওপরেৎ তৌদনবা ৱারেপ লৌখ্রে। মসিগী ফন্দশিং অসি লৈবাক অসিদা কোবিদ-১৯গী শিংনরকপশিং অমসুং মাংনবগী মশক ওইবা ইম্পেক্ত মেনেজ তৌবদা সরকারনা হোৎনরিবশিং চেৎশিলহনবদা শিজিন্নগনি। কোবিদ-১৯ শন্দোরকপা থিংনবা সরকারনা লেপ্পা লৈতনা হোৎনরিবশিংগী শরুক অমা ওইনা প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা চহি অনি (২০২০-২১ অমসুং ২০২১-২২)গী ওইনা মেম্বর্স ওফ পার্লিয়ামেন্ত লোকেল এরিয়া দিবেলপমেন্ত স্কিম (এম.পি.এল.এ.দি.এস.) ওপরেৎ তৌদনবা ৱারেপ লৌখ্রে। মসিগী ফন্দশিং অসি লৈবাক অসিদা কোবিদ-১৯গী শিংনরকপশিং অমসুং মাংনবগী মশক ওইবা ইম্পেক্ত মেনেজ তৌবদা সরকারনা হোৎনরিবশিং চেৎশিলহনবদা শিজিন্নগনি।
প্রধান মন্ত্রীনা মহারাস্ত্রা এশেমব্লিগী এম.এল.এ, শ্রী লক্সমন জগতাপ লৈখিদবদা অৱাবা ফোঙদোকখ্রে

প্রধান মন্ত্রী শ্রী নরেন্দ্র মোদীনা মহারাস্ত্রা এশেমব্লিগী এম.এল.এ শ্রী লক্সমন জগতাপ লৈখিদবদা অৱাবা ফোঙদোকখ্রে। প্রধান মন্ত্রীনা ত্বিৎ তৌখি; “মহারাস্ত্রা এশেমব্লিগী এম.এল.এ শ্রী লক্সমন জগতাপ লৈখিদবদা নুংঙাইতবা ফাওহল্লে। মহাক্না মীয়ামগী য়াইফনবা অমসুং পুনে অমসুং মসিগা নক্নবা মফমশিং চাউখৎনবা অচৌবা থৌদাং অমা লৌরমখি। মহাক্কী ইমুং-মনুং অমসুং মহাকপু শৌগৎপশিংগী অৱাবদা শরুক য়াজরি। ঔম শান্তি”।